Document ID: 32009R1143

KOMISJONI MÄÄRUS (EÜ) nr 1143/2009,
26. november 2009,
millega kiidetakse heaks olulised muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Picodon de l’Ardèche ou Picodon de la Drôme” (KPN)]
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
ning arvestades järgmist:
(1)
Määruse (EÜ) nr 510/2006 artikli 9 lõike 1 esimese lõigu ja artikli 17 lõike 2 kohaselt vaatas komisjon läbi Prantsusmaa taotluse, millega soovitakse saada heakskiit komisjoni määruse (EÜ) nr 1107/96 (2) alusel registreeritud kaitstud päritolunimetuse „Picodon de l’Ardèche ou Picodon de la Drôme” spetsifikaadi üksikasjade muudatustele.
(2)
Muudatustaotlus hõlmab muu hulgas toote nimetuse „Picodon de l’Ardèche ou Picodon de la Drôme” muutmist nimetuseks „Picodon”. Tegemist on traditsioonilise nimetusega, mida määruse (EÜ) nr 510/2006 artikli 2 lõike 2 kohaselt käsitatakse päritolunimetusena ja mis vastab kõikidele kaitstud päritolunimetusele esitatavatele nõuetele. Nimetus „Picodon” on lühendatud tavapärane nimevorm, mida kasutatakse kaubanduses ja igapäevakeeles spetsifikaadi kohaselt valmistatud toote tähistamiseks.
(3)
Muudatustega täpsustatakse ka toote definitsiooni ja tootjate kasutatavaid valmistustavasid. Nende ametliku kandmisega spetsifikaati püütakse kaitsta nimetusega toodet võimalike võltsingute eest ja anda tootele täpsem iseloomustus, rõhutades seost päritolupiirkonnaga. Lõpuks avaldati ka nimetust kaitsva riikliku õigusakti nimi.
(4)
Kuna asjaomased muudatused ei ole väikesed määruse (EÜ) nr 510/2006 artikli 9 tähenduses, avaldas komisjon kõnealuse määruse artikli 6 lõike 2 esimese lõigu kohase muutmistaotluse Euroopa Liidu Teatajas (3). Kuna määruse (EÜ) nr 510/2006 artikli 7 kohaselt ei ole komisjonile esitatud ühtegi vastuväidet, tuleks muudatused heaks kiita,
ON VASTU VÕTNUD KÄESOLEVA MÄÄRUSE:
Artikkel 1
Kiidetakse heaks Euroopa Liidu Teatajas avaldatud spetsifikaadi muudatused seoses käesoleva määruse lisas esitatud nimetusega.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. november 2009

Labels: 3
18
17
6